Túrakód: k003\_01 / Táv.:107 / Frissítve: 2016-02-21

Túranév: Dél-Alföld / Szentes-Baks / Tűzvédelmi Régiségi Ház  
Leírás:  
71 km-es túránk jelentős része a Tisza töltésén vezet, kiépített szilárd burkolatú úton. A nyomvonal városi zajoktól távol visz bennünket, az ártéri- és mentett oldal közegében. A Kiskunsági Nemzeti Park, Pusztaszeri Tájvédelmi Körzet területén.  
Folyadékkészletünk pótlására, három alkalommal van lehetőségünk az út során *(úp.: 014viz, 026viz)*, élelmiszerkészleteinket indulást követően, még a városi szakaszon, vagy félúton, Bakson van lehetőségünk feltölteni *(úp.:025.1bolt)*.

Túránkra a Széchenyi liget kapujából indulunk *(úp.: 000iep)* Csongrád felé *(ÉÉNY)* a kerékpárúton. A kerékpárutat követve két körforgalommal találkozunk, majd felhajtunk a Tisza töltésére a 71,1-es tkm-nél. Itt kezdeti irányunkat tartva *(ÉÉNY)* haladunk a 73,1-es tkm-ig, a 451-es út kereszteződéséig, ahol balra *(NY)* forduljunk. /*Közben elhaladunk a Szentesi Szivattyútelep mellett, melyet egy másink túránk dolgozz fel. (túrakód: )*/   
*A főútra történő balra kanyarodásnál/fordulásnál legyünk óvatosak! A főút kanyarulata miatt nem látjuk be kellőképpen az utat.* Ne csak a szemünkre, a fülünkre is „támaszkodjunk”. Sajnos egy rövid szakaszon *(380 m)* az úttesten kell haladnunk, azonban elérvén a menetirány szerinti baloldalon lévő *(korláttal elválasztott)* szervizutat/járdát, keljünk át a főúton, hogy végre biztonságban érezhessük magunkat. *(A közlekedés szabályai szerint, nyugodtan haladhatnánk az úttesten is tovább, sőt …, de a kialakult gyakorlat és személyes tapasztalatom alapján nem ajánlom.)* A hídon átgurulva, mindkét irányban aszfaltozott töltést a 78,5-es tkm-nél érjük el, mely a kerékpáros Alföldi Kéktúra útvonalát képezi. Balra *(DDK)* forduljunk és adjuk át magunkat annak a közegnek, amiért ezt túrautat választottuk *(szinte forgalommentes út, szilárd burkolat, töltés tetejéről szemlélhető táj …).*

/*76,3-es tkm-nél, a kanyarulatban, a mentett oldalon található emlékmű talapzaton készíthetünk mókás, vagy sejtelmes emlékképet kirándulásunkról*./

72,0-es tkm-nél haladunk el a Kilencesi gátőrház *(11.03.03)* mellett, ezt követően a 72,4-es tkm-től némi útminőség romlást kell „elszenvednünk”. A 67,6-es tkm-ig *(4,8 km)* betonelemekből, kettő nyomvonal kialakításával épített úton kell haladnunk, az illesztések határozott érzékelésével. Itt elérjük a Vidre-éri gátőrházat *(11.03.02)*, ahonnan kiváló minőségű aszfalton gurulhatunk, utunk gáton vezető szakaszának végéig *(56,1 tkm-ig, 11,5 km)*.

62,8-es tkm-nél találjuk a Csanyteleki gátőrházat *(11.03.01)*, itt vízkészleteinket feltölthetjük *(úp.: 014viz)*. *(A gátőrház kerítésénél kifelé is találunk csapot.)* Kissé tovább haladva 62,6 tkm-nél a rámpánál, jobbra, Csanytelekre térhet be az érdeklődő *(aszfaltúton)*, de mi inkább az innen már jól látható folyópartra térünk ki *(135 m)*, a K003o011 jelű *(bíbor sz.)* track mentén az egykori hajó kikötő lépcsőjéhez.

Lehűthetjük magunkat a vízben, de legyünk figyelmesek, használjuk a lépcsőt. *(A part köves és sérülést okozható tárgyaktól sem mentes. Ne szerezzünk magunknak és társainknak kellemetlenséget!)* Itt a 224-es fkm-nél találunk szemetest és egy turisztikai tájékoztató táblát is a Szalakóta védelméről.

Pihenőnket, felfrissülésünket követően térjünk vissza a töltésre és, balra fordulva *(DDNY)* fojtassuk utunkat. A 61,8-es tkm-nél elért öntöző csatornában ne fürödjünk, sem az ártéri, sem a mentett oldalon, komoly veszélyeket rejt! Kissé tovább haladva 60,0-es tkm-nél gurulunk át a Dong-éri-főcsatorna felett. Itt se fürödjünk! Utunkat folytathatnánk a csatorna töltésén is, akár az É-i, akár a D-i oldalon, de ezt másik úti ajánlat dolgozza fel *(túrakód: )*. Ezt a túrát szilárd burkolatú nyomvonalra terveztünk, ezért egyenesen haladjunk tovább.

Néhány kanyarulatot bejárva 56,1-es tkm-nél érjük el a Levelényi gátőrházat *(11.02.05)* az aszfaltos rámpánál. Az itt található turisztikai tájékoztatótábla a Tiszavirág életciklusát dolgozza fel. *(Érdemes időt szentelni a tábla áttanulmányozására!)* Az Alföldi Kéktúra útvonalát is itt érintjük, mely a töltésen, az Ópusztaszeri Nemzeti Történeti Emlékpark felöl érkezvén, Mindszenten átfutva halad tovább. *(Az Emlékpark felkeresésének túrajavaslatai az alábbi túrakódokon találhatók: aszfaltúton, részben földúton.)*

Túránkat a rámpán jobbra *(ÉK)* legurulva folytassuk a 4522-es számú úton, a 2-es km táblától, a 6,4 km-es szelvényig *(4,4 km)*. *(Legyünk körültekintőbbek a közlekedésben, elhagytuk a töltésen vezető kerékpárút, megszokott védettségét!)* Ezen a szakaszon megkínál bennünket a természet némi csemegével *(évszaktól függően: eperrel, csipkebogyóval, dióval)*. Baks határában érjük el a 45127-es számú út kereszteződését. Itt az ívet követve forduljunk be a célegyenesbe, jobbra *(ÉÉK)*, de közben álljunk is meg egy kicsit. Az utak által közrezárt területen felállított oszlopon megvizsgálhatjuk a világ jó néhány, ismert nagyvárosának irányát és távolságát.

A településre betekerve a központban érjük el Tűzoltósági Régiségi Házat *(up.: 027ford)*, az úttest ÉNY-i oldalán. /*Közben feltölthetjük élelmiszer-,(up.: 025.1bolt) és vízkészletünket (up.:026viz)*./

A kiállítóhely, sajnos csak kívülről tekinthető meg *(kirakatüvegen keresztül)*.  
Megkeresésünkre azt a választ kaptuk, hogy előzetes időpont egyeztetés a lapján látogatható a kiállítás.  
Elérhetőségek: tel.: 06-62/269-233, fax: 06-62/202-184,  
e-mail: [info@baks.hu](mailto:info@baks.hu)

Szemlélődésünk befejeztével, hazaindulásunk előtt, tehetünk némi kitérőt *(270 m)* a központban, a k003o012 jelű *(bíbor sz.)* track mentén, a Jézus Szíve Római Katolikus templomhoz, melyet 2010. júliusában szenteltek fel.

Visszafelé is a töltésen vezet útvonalunk, így a település szélén balra tartsunk *(K)* az ív mentén. Az árvízvédelmi töltést elérvén ismét balra forduljunk *(ÉÉK)*, visszatérve a forgalommentességbe.  
*(Ha az időjárás túlzottan szigorúra fordult volna időközben, vagy esetleg elkalkuláltuk felkészültségünket, a gát DK-i oldalán, az ártéri oldalon legurulva, komppal átkelhetünk a mindszenti oldalra. Ezzel lerövidíthetjük visszafelé vezető utunkat, esetleg a vasútállomáson vonatra szállva be is fejezhetjük kerékpározásunkat.)*

58,5-es tkm-nél a kanyarulatban, a lépcsőnél, álljunk meg rövid pihenőre. Lesétálhatunk a 40 m-re lévő vízpartra. *(Fürdésre nem alkalmas!)* Tovább haladván a Csanytelki gátőrház *(11.03.01)* rámpájánál, 62,6-es tkm-nél legurulva, ismét felfrissíthetjük magunkat a már ismert lépcsőnél.

Tovább indulva a töltésen itt is találunk egy turisztikai tájékoztató táblát, mely a Múltbéli foglalkozások a tiszánál címet viseli. *(Szintén érdemes némi időt áldozni a megtekintésére.)* A gátőrház kerítésénél, vízkészlet pótlására is nyílik lehetőségünk *(up.: 014viz)*.

Később, a 67,9-es tkm-nél, a Vidre-éri gátőrház *(11.03.02)* elhagyását követően található a hullámtéri erdőkről informáló tábla.

Ismét nyeregbe szállva a 72,4-es tkm-ig *(4,8 km)*, kissé rázatnunk kell magunkat az útburkolati lapok találkozásainak illesztései miatt. *(Ne bosszankodjunk! Adujk át magunkat a szépen ívelgető töltés nyújtotta látványnak.)*

A Kilencesi gátőrház *(11.03.03)* elérésekor, már „zökkenő mentesen” haladhatunk. A 75,5-es tkm-nél érjük el a 451-es főút kereszteződését, itt jobba kell fordulnunk *(ÉK)*.   
/*Átkelésünk most probléma mentesebb lesz a Tisza felett, mint jövetben, hisz a főutat nem kell kereszteznünk, de a szervizutat/járdát elhagyva a töltés eléréséig (380 m) legyünk figyelmesek*./  
A folyó bal töltésének elérésekor, ismét jobbra forduljunk *(DDK)*. A 71,1-es tkm-nél elért szilárd burkolatú rámpán guruljunk le a főúttal párhuzamos kerékpárútra, hogy bő három kilométer megtételét követően visszaérkezzünk túránk kiindulási, egyben cél állomására a Széchenyi liget kapujához.

Feldolgozták: Vukovich Sándor (Vuki), (VZs).jpg

*Tapasztalataidat, élményeidet őrömmel fogadjuk!   
(Fotó és videó anyagokat is várunk.)*